**A Sberbank Magyarország Zrt.**

**Hirdetménye**

az Általános Szerződési Feltételek című üzletszabályzata

**2019. február 11. napjától hatályos módosításáról**

A Sberbank Magyarország Zrt. (1088 Budapest, Rákóczi út 7.; a továbbiakban: a Bank) ezúton felhívja tisztelt Ügyfelei figyelmét arra, hogy Általános Szerződési Feltételek című üzletszabályzatát, az alábbi Hirdetmény szerinti indokok alapján, **2019. február 11. napjától módosítja.**

A módosítás lényege:

A Bank a módosítással a folyószámlahitel szerződéskötést egyszerűsíti valamint lehetővé teszi az elektronikus úton történő szerződéskötést a Bank által meghatározott termékek körében.

A módosítással érintett rendelkezések:

Az Általános Szerződési Feltételek című üzletszabályzat

**XVII/25. Folyószámla-hitel szerződés (HUF folyószámlahitel fogyasztók részére) Általános Rész**

1. **A hitelkeret összege és a futamidő, a visszafizetés módja**

|  |
| --- |
| 1.1 A Felek megállapodnak, hogy a Bank az Adós Hitelkérelemben megjelölt Bankszámláján (a továbbiakban: „Bankszámla”) a Bankszámla devizanemében folyószámla-hitelkeretet (a továbbiakban: „Hitelkeret”) nyit és tart az Adós rendelkezésére, a Hitelkérelemben feltüntetetteknek és a jelen folyószámlahitel szerződési feltételeknek (egyben Folyószámlahitel-szerződés Általános Rész, a továbbiakban: „Folyószámlahitel szerződési feltételek”) megfelelően. Az Adós tudomásul veszi és elfogadja a Bank azon jogát, hogy a kért Hitelkeret összegét a Bank hitelbírálati döntésének megfelelően az általa a Hitelkérelemben igényeltnél alacsonyabb összegben állapítsa meg. |
| 1.2 A Hitelkeret futamideje a szerződéskötés napjától számított 3, azaz három év, amelyről a Bank az Adóst írásban értesíti. |
| 1.3.1A Felek megállapítják, hogy a Hitelkeret induló összege a Bank által a hitelbírálat során elfogadható jövedelem alapján, míg a Szerződés futamideje alatt a Hitelkeret összege az Általános Rész 4.1. pontjában vállalt rendszeres havi jövedelem jóváírás forint összege alapján kerül meghatározásra (kivéve Start folyószámlahitel esetén) a jelen pontban foglaltak szerint, azaz a rendelkezésre tartott Hitelkeret összeg a futamidő alatt a jelen Szerződés szerint meghatározott módon változhat, amit az Adós a Szerződés aláírásával kifejezetten elfogad és tudomásul vesz. Amennyiben az Adós Bankszámláján kettő egymást követő hónapban a bejövő havi jövedelem jóváírás forintban számított összege a Hitelkeret induló összegének: - a 100%-át, de minimum 68 000 Ft-ot, ha a Hitelkérelem elfogadásáról küldött értesítésben a Hitelkeret induló keretösszege a megállapítása alapjául szolgáló, a hitelbírálat során elfogadott rendszeres havi nettó jövedelem 100%-os arányában került megjelölésre, - 50%-át, de minimum 68 000 Ft-ot ha a Hitelkérelem elfogadásáról küldött értesítésben a Hitelkeret induló keretösszege a megállapítása alapjául szolgáló, a hitelbírálat során elfogadott rendszeres havi nettó jövedelem 200%-os arányában került megjelölésre,  - 1/3-át, de minimum 68 000 Ft-ot ha a Hitelkérelem elfogadásáról küldött értesítésben a Hitelkeret induló keretösszege a megállapítása alapjául szolgáló, a hitelbírálat során elfogadott rendszeres havi nettó jövedelem 300%-os arányában került megjelölésre, nem éri el a Hitelkeret összege a soron következő harmadik hónap első napjától olyan mértékűre csökken, amelyre az Adós Bankszámlájára a beérkező havi jóváírások alapján arányosan jogosult (a továbbiakban: „Módosult összegű hitelkeret”). Amennyiben a beérkező havi jóváírások összege nem éri el a 68 000 Ft-ot, a hitelkeret felmondásra kerül. E körben a nettó havi jövedelemként megjelölt összeg úgy aránylik a Hitelkeret induló összegéhez, ahogy a Módosult összegű hitelkeret aránylik a tényleges Bankszámlán történő jövedelem jóváírások, a Módosult összegű hitelkeret módosításának hónapját megelőző 3 havi átlagához. Ezen időponttól az Adós kizárólag a Módosult összegű hitelkeret igénybevételére jogosult.Az Adós Módosult összegű hitelkeret összegének emelését írásban kezdeményezheti, különösen amennyiben az Adós az Általános rész 4.1. pontjában foglalt rendszeres havi jövedelem jóváírási kötelezettségének ismételten eleget tesz. |
|
|
|
|
| 1.3.2 A Felek megállapodnak, hogy a Bank jogosult a Hitelkeret összegének Általános Rész 1.3.1. pontja szerinti módosításától akár időlegesen, akár véglegesen eltekinteni. |
| 1.4 A Bank a Különös rész I.1. pontban megjelölt Hitelkeret terhére – az Adós vonatkozó külön rendelkezése nélkül – kölcsönt folyósít az Adós részére akkor és olyan mértékben, amennyire ez az Adós számlája terhére teljesítendő fizetési megbízások, rendelkezések, valamint készpénz felvételek teljesítéséhez szükséges. A Hitelkeret terhére történő lehívás kezdeményezésének ebben az esetben a Bankszámla terhére teljesítendő fizetési megbízások, rendelkezések benyújtása, valamint készpénz felvételek kezdeményezése minősül. A kölcsön folyósítása (a folyószámlahitel igénybevétele) úgy történik, hogy a Bank a Hitelkeret terhére teljesíti azokat az Adós által adott fizetési rendelkezéseket, valamint készpénzfelvételeket – e körbe tartoznak az Adós részére a Bankszámlához kibocsátott bankkártyával végzett tranzakciók is – amelyek teljesítéséhez az Adós Bankszámlájának egyenlege nem nyújt fedezetet. |
| 1.5 A Felek megállapodnak abban, hogy a Hitelkeret terhére a Bank nem folyósít kölcsönt a Bankszámla ellen benyújtott hatósági átutalás, illetve átutalási végzés teljesítése céljából.Az Adós kötelezettséget vállal arra, hogy a Hitelkeret terhére más hitelintézetnek nem ad beszedési megbízás benyújtására vonatkozó jogosultságot, ellenkező esetben a Bank jogosult az ilyen megbízás befogadását megtagadni. |
| 1.6 Az Adós Bankszámláján történő jóváírások – amennyiben meghaladják a tárgynapon teljesítendő fizetési megbízások összegét – az Adós külön rendelkezése nélkül csökkentik az igénybe vett Hitelkeret összegét a jóváírás értéknapján. |
| 1.7 Az igénybevett kölcsön és járulékainak összege a Hitelkeret devizanemében legkésőbb a Hitelkeret lejáratának napjáig törlesztendő, kivéve ha a Hitelkeret lejárata előtt a Bank az Adóst írásban értesítette annak meghosszabbításáról. A Felek megállapodnak, hogy a Folyószámlahitel szerződés egyúttal az Adós Szerződés futamidejének hosszabbítása iránti ismétlődő kérelemének is tekintendő. A Bank az Adós ezen a futamidő hosszabbításra irányuló kérelmét a Szerződés meghosszabbításról küldött értesítő levelével fogadja el, az abban meghatározott futamidőre és feltételekkel. Ha a Folyószámlahitel szerződést bármely Fél felmondja, úgy a felmondás a Hitelkeret terhére igénybevett kölcsön felmondását is jelenti kifejezett eltérő rendelkezés hiányában. A kölcsön és járulékainak összege a Szerződés felmondásának napján esedékes. |

1. **Kamat és díjak, kamat- és díjfizetés esedékessége, a teljes hiteldíj mutató**

|  |
| --- |
| 2.1 Az Adós a rendelkezésére bocsátott Hitelkerethez kapcsolódóan az alábbi tételekből összetevődő teljes hiteldíjat köteles fizetni: |
| 2.1.1 Az Adós a Hitelkeret terhére folyósított kölcsön(ök) után a kölcsöntartozás fennállásának időtartamára a Különös rész „Kamatláb” pontjában leírtak szerint meghatározott mértékű kamatot tartozik megfizetni (a továbbiakban: a Kamatláb).A Kamatláb szerződéskötéskor érvényes éves mértékét a Folyószámlahitel szerződés elválaszthatatlan részét képező Hitelkérelem tartalmazza. |
| 2.1.1.1 A Szerződő Felek akként állapodnak meg, hogy a Kamatláb fix, és annak a mértéke a futamidő alatt az Adós számára hátrányosan a Bank által egyoldalúan nem módosítható. A Szerződő Felek közös akarattal és megállapodással a futamidő alatt a Kamatláb mértékének – mind hátrányos, mind nem hátrányos – módosításáról is megállapodhatnak. |
| 2.1.2 A számára engedélyezett Hitelkeret megnyitásával egyidejűleg, illetve évente, kezelési díjat fizet, amelynek mértékét a Bank mindenkori Hirdetményében teszi közzé. A kezelési díj szerződéskötéskor érvényes éves mértékét a Folyószámlahitel szerződés elválaszthatatlan részét képező Hitelkérelem tartalmazza. |
| 2.1.3 Az Adós a Hitelkeret igénybe nem vett része után a Szerződés fennállásának időtartamára havonta a Bank mindenkori Hirdetményében közzétett mértékű rendelkezésre tartási díjat fizet. A rendelkezésre tartási díj szerződéskötéskor érvényes éves mértékét a Folyószámlahitel szerződés elválaszthatatlan részét képező Hitelkérelem tartalmazza. |
| 2.1.4 A teljes hiteldíj mutató értékét a Folyószámlahitel szerződés elválaszthatatlan részét képező Hitelkérelem tartalmazza. A THM kalkulációja során Bank a 83/2010. (III.25.) Korm. rendelet alapján jár el, az alábbi számítási módszer alkalmazásával:ahol:Ck: a k sorszámú hitelrészlet összege, csökkentve a hitel felvételével összefüggő, az első hitelfolyósításig fizetendő költségekkel;Dl: az 1 sorszámú törlesztőrészlet vagy díjfizetés összege;m: a hitelfolyósítások száma;m': az utolsó törlesztőrészlet vagy díjfizetés sorszáma;tk: az első hitelfolyósítás időpontja és minden ezt követő hitelfolyósítás időpontja közötti időtartam években és töredékévekben kifejezve, ezért t1 = 0sl: az első hitelfolyósítás időpontja és minden egyes törlesztőrészlet vagy díjfizetés időpontja közötti időtartam években és töredékévekben kifejezvex: a THM értéke. |
| 2.1.5 Az Adós a banki kölcsönfolyósítással kapcsolatban az alábbi díjakat fizeti meg, melyet a THM tartalmaz;a) számlavezetési díj (Különös Rész II.7. pont);b) amennyiben az Adós a Folyószámlahitel szerződés teljesítéséhez szükséges olyan bankszámlacsomagot választ, amelyhez bankkártya használata kötelezően is társul, akkor a bankkártya díja (Különös Rész II.8. pont); |
| 2.1.6 Az Adós a banki kölcsönfolyósítással kapcsolatban az alábbi díjakat fizeti meg, melyet a THM nem tartalmaz;a) amennyiben az Adós a Különös Rész I.5. pontjában igényelte a csoportos hitelfedezeti biztosítást, akkor csoportos hitelfedezeti biztosítás) díját (Különös Rész II.10. pont).b) A behajtással összefüggő ügyviteli díjátalány összege, amely a késedelembe esés időpontjától számított 90 napos késedelemig minden megkezdett hónapra 1.000,- Ft, a 90 napos késedelembe esés időpontjától a késedelem megszűnésének időpontjáig minden megkezdett hónapra 2.000,- Ft:c) Késedelmi kamat összege |
| 2.2 A kamat és a rendelkezésre tartási díj megfizetése igazodik a Hitelkérelemben megjelölt Bankszámla látraszóló kamat elszámolási esedékességeihez, amelyről a bankszámlaszerződés és a Bank mindenkor érvényes Általános Kondíciós Listája rendelkezik. Ha a Folyószámlahitel szerződést bármely Fél felmondja, úgy a kamat és a rendelkezésre tartási díj megfizetése a Szerződés felmondásának napján esedékes. |
| 2.3 A Bank kamatot azokra a napokra és olyan összeg után számít fel, amelyeken és amilyen összegben a Hitelkeretet az Adós igénybe vette. |
| 2.4 Az egy napra eső kamat számításának módja: igénybevett hitelkeret összege x kamatláb (%-ban) 36000 |
| 2.5 Az Adós a kamatok, a kezelési díj(ak) és a rendelkezésre tartási díjak megfizetéséhez szükséges fedezetet köteles a Bankszámláján rendelkezésre tartani. Az Adós a Folyószámlahitel szerződés aláírásával egyidejűleg hozzájárul ahhoz, hogy a Bank a kamatok, a kezelési díj(ak) és a rendelkezésre tartási díjak összegével Bankszámláját megterhelje. |
| 2.6 A Bank a Folyószámlahitel szerződés aláírása után az Adós kérelmére végrehajtott minden módosítás esetén jogosult szerződésmódosítási díjat felszámolni, Az Adós köteles a szerződésmódosítást megelőzően megfizetni a szerződésmódosítási díjat a Különös Rész I.2 pontja szerinti Bankszámlájára, melyet a Bank megterhel. A szerződésmódosítási díj a Folyószámlahitel szerződés módosításával kapcsolatban felmerült adminisztrációs, számítástechnikai, adatrögzítési, kockázatelemzési, és egyéb költségeket fedezi. Szerződésmódosításnak minősül minden olyan e Szerződést érintő változtatás, amely a jogviszony tartalmát, illetve tartamát érinti. A szerződésmódosítás körébe tartozik különösen az Adós személyében történő változás átvezetése, a Hitelkeret összegének emelése, illetve a csökkentése. A szerződésmódosítási díjat a Hitelkeret összege után kell megfizetni; a Hitelkeret emelése esetében a teljes, emelt összegű Hitelkeret után, a Hitelkeret csökkentése esetén a csökkentett Hitelkeret összege után**.** |
| 2.7 A Felek rögzítik, hogy a Bank a Folyószámlahitel szerződés alapján előtörlesztési díjat nem számít fel. |
| 2.8 A Folyószámlahitel szerződés szerződésszerű teljesítésével közvetlenül nem összefüggő, a THM számítása során figyelembe nem vett esetleges díjakat, költségeket és azok mértékét a Bank mindenkori vonatkozó Hirdetménye és lakossági Általános Kondíciós Listája tartalmazza. Az Adós a Folyószámlahitel szerződés aláírásával egyidejűleg hozzájárul ahhoz, hogy a Bank THM számítása során figyelembe nem vett esetleges díjak és költségek összegével a Bankszámláját megterhelje. |
| 2.9 A kamaton kívüli díjak és költségek egyoldalú módosítására a Bank Általános Szerződési Feltételeinek a kamaton kívüli díj és költség egyoldalú módosítása esetére irányadó szabályai szerinti módon, a fogyasztóknak nyújtott hitelről szóló törvénynek megfelelően jogosult, amelyről az Adóst legalább 30 nappal megelőzően papíron, vagy más tartós adathordozón, és a Bank Hirdetménye vagy Kondíciós Listája módosítása útján értesíti. A Banki követelések és igények érvényesítésével kapcsolatos díjak, költségek - ideértve az esetleges behajtási és végrehajtási költségeket - a közjegyző tájékoztatása szerint is változhatnak. |

1. **Késedelmi kamat, illetve a fizetés elmulasztásához kapcsolódó egyéb, a Bank részére megfizetendő költség(ek)**

|  |
| --- |
| 3.1 Amennyiben az Adós a Folyószámlahitel szerződésből eredő tőketörlesztési- és kamatfizetési, illetve hiteldíj fizetési kötelezettségének esedékességkor nem tesz eleget, a késedelem idejére a lejárt tőke-, és kamattartozás, illetve egyéb hiteldíj tartozás után a Folyószámlahitel szerződésben meghatározott ügyleti kamaton felül évi 6,00 %, azaz hat százalék késedelmi kamatot köteles fizetni. A késedelmi kamatszámítás első napja a késedelembe esés napja, utolsó napja pedig a teljesítés / befizetés számlán történő jóváírását megelőző nap. |
| 3.2 A Szerződő Felek – a Különös részben foglaltakkal összhangban – megállapodnak abban, hogy amennyiben az Adós az igénybe vett kölcsön(ök) megfizetésével késedelembe esik, akkor az Adós köteles megtéríteni a Banknak az általa végzett behajtási tevékenysége költségeinek a fedezésére, a késedelembe esés időpontjától számított 90 napos késedelemig minden megkezdett hónapra 1.000,- Ft összeget, míg a 90 napos késedelembe esés időpontjától a késedelem megszűnésének időpontjáig minden megkezdett hónapra 2.000,- Ft összeget. |

1. **A kölcsön visszafizetésének biztosítékai, kötelezettségvállalások**

|  |
| --- |
| 4.1 Az Adós a Folyószámlahitel szerződés aláírásával vállalja, és ilyen módon köteles legalább a Folyószámlahitel szerződésben a Hitelkeret induló összegének megállapítása alapjául, szolgáló rendszeres, havi nettó jövedelmét (egyszerre vagy több részletben) bér-, illetve nyugdíj jellegű jóváírásként a Személyi jövedelemadóról szóló 1995. évi CXVII. törvénynek (Szja tv.) szerinti bér vagy nyugdíj jogcímén (továbbiakban a „jövedelem”) minden hónapban a Banknál vezetett, a Hitelkérelemben megjelölt Bankszámlájára átutalni vagy átutaltatni. A Hitelkeret összegének megállapítása alapjául, szolgáló rendszeres, havi nettó jövedelemnek megfelelő bér vagy nyugdíj jogcímén elvárt összeg: |
| - Hitelkeret induló összege osztva |
| - A Folyószámlahitel szerződés Különös Részének I.1. pontjában megjelölt Hitelkeret induló keretösszege valamint a megállapítása alapjául szolgáló, a hitelbírálat során elfogadott rendszeres havi nettó jövedelem arányszámával (az arányszám a Folyószámlahitel szerződés Különös Részének I.1. pontjában megjelölt 100% esetén 1, 200% esetén 2,, 300% esetén 3). Start folyószámlahitel igénylése esetén a hitelkeret maximum 100.000 Ft lehet, függetlenül az Adós esetlegesen magasabb nettó jövedelmétől. |
| 4.2 A Felek megállapodnak, hogy amennyiben az Adós a Folyószámlahitel szerződés alapján keletkező bármilyen fizetési kötelezettségének esedékességkor nem tesz eleget, a Bank jogosult beszámítási jogával élve minden más fizetési megbízást megelőzően a lejárt tartozás és annak járulékai összegével az Adós bármely, a Banknál vezetett bankszámláját (fizetési-számláját), mint folyószámlát megterhelni, a hatályos pénzforgalmi jogszabályokban, valamint a Hirdetményben meghatározottak szerint (és szükség esetén konverziót végrehajtani) annak érdekében, hogy esedékességkor a törlesztéshez (kamatfizetéshez) szükséges deviza rendelkezésre álljon. Konverzió esetében a konverzió az esedékesség napján a Bank által jegyzett deviza középárfolyamo(ko)n forint közvetítésével történik. Amennyiben az esedékesség napján nem áll rendelkezésre az esedékessé vált összeg az Adós Bankszámláján, úgy a Bank a konverziót a bankszámlán történt jóváírás napján a Bank által jegyzett deviza középárfolyamon hajtja végre. A Bank forint devizára történő átváltása esetén a Bank által jegyzett deviza középárfolyamot alkalmaz. |

1. **Általános rendelkezések**

|  |
| --- |
| 5.1 A Szerződést jogosult mindkét Fél – a Polgári Törvénykönyvben foglalt felmondási okokon kívül – 15 napos határidővel írásban felmondani. A Szerződés Adós általi felmondása külön díjfizetési kötelezettséggel nem jár. A Folyószámlahitel szerződés vonatkozásában - a Bank mindenkori Kockázatvállalási Üzletszabályzatában valamint a Polgári Törvénykönyvben meghatározott eseteken kívül - különösen az alábbi események minősülnek felmondási oknak, amelyek alapot szolgáltatnak a Bank részére a Szerződés felmondására:- amennyiben a vállalt havi jövedelem jóváírás devizaneme nem egyezik meg a Hitelkeret devizanemével, abban az esetben, ha a Hitelkeret devizaneme nem forintban került megállapításra;- olyan esemény történik vagy olyan körülmény áll be, amely az Adós adósságszolgálati képességét vagy annak jövőbeli kilátásait jelentős mértékben és kedvezőtlenül befolyásolhatja, és ezáltal a Bank megalapozottan feltételezheti, hogy az Adós a Bankkal kötött szerződéséből eredő, jelenleg fennálló és jövőbeli kötelezettségeit nem lesz képes teljesíteni;Fizetésképtelenséghez közeli állapotnak tekinthetőek az alábbiak: |
| a.) az Adós nem képes tartozásai teljesítésére azok esedékességekor, és egy vagy több hitelezőjével tárgyalásokat kezd annak érdekében, hogy adósságát teljes egészében átütemezzék; |
| b.) bírósági, hatósági kötelezés, inkasszó az Adós együttesen 1.000.000,-Ft-ot, meghaladó fizetési kötelezettségét írja elő – ide értve a nem jogerős határozatokat, okiratokat is; |
| c.) az Adós nem teljesíti a jogerős ítéletben, vagy végzésben foglalt, a kölcsön visszafizetését veszélyeztető, vagy a kölcsön összegéhez mérten jelentős mértékű fizetési kötelezettségét. |
| d) Az Adós ellen végrehajtási eljárás indul; |
| 5.2.1 A Bank jogosult a Hitelkeret terhére a kölcsön folyósítását felfüggeszteni, vagy megtagadni, amennyiben az Adós ellen végrehajtási eljárás indul valamint egyéb olyan esetben, amikor olyan lényeges változás következett be, amely alapján a Banktól a Szerződés teljesítése többé nem elvárható, illetve az Adós a Bank írásbeli felszólítására nem nyújtott megfelelő biztosítékot. |
| 5.2.2 A Bank jogosult a Hitelkeret terhére a kölcsön folyósítását felfüggeszteni, vagy megtagadni amennyiben két egymást követő hónapban nem teljesül maradéktalanul az Adós által a Szerződés Általános Részének 4.1. pontjában kötelezően vállalt rendszeres havi jövedelem jóváírás. A Hitelkeret terhére történő kölcsön folyósítását a Bank a késedelemmel érintett második hónapot soron követő második hónap első napjáig tagadja meg. |
| 5.3 A Bank jogosult a Szerződést azonnali hatállyal felmondani, amennyiben az Adós a Folyószámlahitel szerződésből eredő fizetési kötelezettségeivel – így különösen a tőketartozás, kamat, díjak, esetleges késedelmi kamat megfizetését – legalább a Hitelkeret összege egy tizenketted részének megfelelő összegben 2 hónapon keresztül folyamatos késedelembe esett, az Adós a Folyószámlahitel szerződés Általános Részének 4.1. pontjában kötelezően vállalt rendszeres havi jövedelem jóváírás összegét kettő egymást követő hónapban egyáltalán nem teljesíti, vagy az alacsonyabb összegű jóváírások alapján a Módosult összegű hitelkeret összege nem érné el a Hitelkeret induló összegének 40%-át és a vállalt kötelezettségét a bank írásbeli felszólítása ellenére, az abban megjelölt határidőben sem teljesíti. |
| 5.4 A Felek megállapodnak abban, hogy az Adósnak a mindenkor fennálló esedékes tartozása, illetve annak összegszerűsége tekintetében a Bank nyilvántartása, kimutatása az irányadó. A Bank saját kimutatása alapján jogosult az Adós esedékes tartozását közjegyzői tanúsítványba foglaltatni. E ténytanúsítvány az Adós terhére fennálló kölcsön- és járuléktartozás közokirati tanúsítása, amelynek alapján a Bank a tartozás behajtását kezdeményezheti. |
| 5.5 Az Adós a Folyószámlahitel szerződéstől a szerződéskötés napjától számított tizennégy napon belül indokolás nélkül elállhat, ha a hitelkeret terhére kölcsön folyósítására még nem került sor. Az Adós a szerződéskötés napjától számított tizennégy napon belül díjmentesen felmondhatja a Folyószámlahitel szerződést, ha a Bank a kölcsönt már folyósította a hitelkeret terhére. Az Adós az elállásról (felmondásról) szóló nyilatkozatának elküldését követően haladéktalanul, de legkésőbb 30 napon belül köteles a felvett hitelösszeget és a kölcsön lehívásának időpontjától a visszafizetés időpontjáig felszámítható, a Szerződés szerint megállapított hitelkamatot, és egyéb hiteldíjat a Banknak visszafizetni. |
| 5.6 Az Adós Hitelkérelemben foglalt szerződéskötési nyilatkozatát a Szerződés megkötéséig – Bank általi aláírásig - a Banknak küldött írásbeli értesítéssel díj- és költségmentesen visszavonhatja, a nyilatkozatban foglalt ajánlat ezen rendelkezés szerint nem köti az Adóst. |
| 5.7 A Folyószámlahitel szerződésben nem szabályozott kérdésekben a Bank mindenkor hatályos Általános Szerződési Feltételei és a Bank mindenkor hatályos Kockázatvállalási Üzletszabályzata, a Különös részben hivatkozott Hirdetményei, a Polgári Törvénykönyv, az egyéb vonatkozó magyar jogszabályok az irányadóak. |
| 5.8 A Felek között a folyószámlahitel nyújtására irányuló szerződés a Hitelkérelem Bank általi elfogadásával jön létre, amelyről az Adóst a Bank írásban tájékoztatja. A Felek megállapítják, hogy a Hitelkérelem mint Folyószámla-hitelszerződés Különös Rész a hozzá tartozó Folyószámlahitel szerződési feltételekkel mint Folyószámlahitel-szerződés Általános Résszel, valamint a Bank által az Adósnak küldött írásbeli értesítésekkel, valamint a mindenkori Hirdetmény, az Általános Szerződési Feltételek és a Kockázatvállalási Üzletszabályzat együtt alkotják a Felek között létrejött jogviszony kapcsán megkötött szerződést. Az Adós kijelenti, hogy a hatályos Hirdetményt, az Általános Szerződési Feltételeket és a Kockázatvállalási Üzletszabályzatot megismerte, és a Folyószámlahitel szerződés aláírásával egyidejűleg azok egy példányát átvette, és azok tartalmát magára nézve kötelezőnek elfogadja. |
| 5.9 Az Adós tudomásul veszi, hogy a kamatot, a Szerződésben szereplő díjak illetve egyéb költségek mértékét a Bank a szerződéskötés időpontjában érvényesülő forrásköltségek, refinanszírozási költségek, a banki eljárások költségei, az ügyfélhez illetve az ügylethez tartozó kockázatok, valamint a hasonló pénzpiaci termékek kamatlábai referencia kamatai, kamatfelárai, díjai és egyéb költségei figyelembevételével határozza meg. Hasonló pénzpiaci termékeknek tekintik a felek a Kölcsön céljával azonos célú, devizanemű más hitelintézetek által nyújtott kölcsönöket, hiteleket, ide nem értve a meghatározott fogyasztói kör részére, időszakosan speciális feltételekkel kínált termékeket. |
| 5.10 A Felek megállapodnak, hogy amennyiben az Adós teljesítése az esedékessé vált, de meg nem fizetett tartozás kiegyenlítésére maradéktalanul nem elegendő, úgy a Bank az Adós által megfizetett összeget elsősorban a késedelmi kamat, másodsorban a kamat és az egyéb díjak, költségek harmadsorban pedig a tőketartozások megfizetésére fordítja. |
| 5.12 A Folyószámlahitel szerződésből fakadó esetleges jogvitákkal összefüggésben a Bank előzetesen, önkéntesen nem veti alá magát peren kívüli vitarendezési fórum illetékességének. |
| **5.13 A Bank tájékoztatja az Adóst, hogy az Általános Rész 1.3., 1.7., 4.1., 5.2.2. és 5.3. pontjaiban foglalt rendelkezések lényegesen eltérnek a jogszabályoktól, illetve szokásos szerződési gyakorlattól.** |

**XXXIV. Az elektronikus úton történő szerződéskötésre vonatkozó szabályokról**

Szerződéskötés technikai lépései:

Az ügyfél a videós azonosításra felkészített honlapokon keresztül érheti el, az ezen folyamat kezdeményezéséhez szükséges funkciókat.

* + - 1. lépés: Online előkalkuláció és regisztráció, adatok megadása
			2. Szükséges dokumentumok feltöltése a rendszerbe
			3. A megfelelő adatok megadása után és a dokumentumok feltöltésének ellenőrzését követően email érkezik az ügyfélnek, melyben megtalálható a videós azonosítás elérésére szolgáló link
			4. A linkre kattintva az ügyfél a videós azonosítás várakozó felületére kerül, ahonnan bekapcsolódnak az ügyintézőkhöz.
			5. Az azonosítás folyamán szükség lesz a megfelelő azonosítási dokumentumok bemutatására is
			6. Az azonosítást követően a hitelbírálati folyamat első szakasza elindul
			7. Ezt követően az ügyfél újabb emailt kap, melyre kattintva elérheti az igénylési dokumentációt, melyet el tud fogadni a felületen. A felületre való bejelentkezéshez a regisztrációkor megadott email és jelszó páros szükséges. Amennyiben az ügyfél mégsem szeretné a felajánlott terméket igényelni, úgy ebben a lépésben lehetősége van elutasítani azt.
			8. Az igénylési dokumentumok jóváhagyását követően a bank hitelbírálati folyamatának második szakaszában elkészülnek a végleges szerződéses dokumentumok, melyet a Bank a felületen elektronikus aláírással ellát.
			9. Az ügyfél a dokumentum banki aláírását követően le tudja tölteni a végleges szerződését a korábban megkapott linken keresztül.
			10. A végleges dokumentum aláírását követően a folyósítás a megadott számlaszámra megkezdődik.

A Fogyasztónak lehetősége van a Bank által meghatározott termékek vonatkozásában arra, hogy a Hpt. 279. § (1) bekezdése szerint legalább fokozott biztonságú elektronikus aláírással szerződést köthessen.

Az elektronikus úton megkötendő szerződés magyar nyelvű és a vonatkozó jogszabályok szerint írásbeli szerződésnek minősül. Az elektronikus úton megkötött szerződés a Fogyasztó számára a szerződés részére történt első elektronikus továbbításakor és azt követően 30 napig hozzáférhető. E határidő lejártát követően a Fogyasztó bármikor kérheti a Banktól, hogy az általa megadott email címre továbbítsa az elektronikus létrejött szerződés csomagját. A Bank nem vállal felelősséget azért, ha a Fogyasztó által megadott email postafiók mérete vagy annak telítettsége folytán nem tudja fogadni a Bank által megküldött szerződés csomagot.

Amennyiben a Fogyasztó az elektronikus szerződés aláírását megelőzően a szerződés tartalmában hibát észlel, akkor a Fogyasztónak lehetősége van oly módon is elutasítani az elektronikus szerződés aláírását, hogy azt akként javítja, hogy jelzi az általa észlelt hibát a Banknak, amely azt a megjelölt hiba/hibák kijavításával átvezeti és az elektronikus szerződést ismételten megküldi.

Az elektronikus úton történő szerződéskötés minimális technikai rendszerkövetelményei:

 **eszközök:**
Asztali számítógép (PC), Laptop (notebook), Mobiltelefonok (okostelefonok): Android OS 4+ és Chrome alkalmazás, vagy Android 5+ beépített Chrome böngészővel, iOS Safari 11+ böngészővel

**Támogatott böngészők:**
Google Chrome v44 vagy frissebb,Mozilla Firefox v39 vagy frissebb Opera (2 évre visszamenőleg), Microsoft Edge 15+, Safari 11+ (a Safari 8-10 verzió esetén a szolgáltatás böngésző kiegészítővel használható)

**Internetkapcsolat:**
Minimum ADSL kapcsolat (1 Mbps vagy nagyobb sávszélesség javasolt). Chromebook felhasználóknál 3G vagy szélesebb kapcsolat (WIFI használata javasolt)

**Hardware követelmények:**
(Web)kamera, Processzor: Intel Core i3, i5 vagy i7 sorozat (AMD vagy egyenértékű), RAM: Minimum 2GB

Magatartási kódex:

https://www.sberbank.hu/hu/lablec/magatartasi-kodex.html

**Közzététel napja: 2019. február 11. Sberbank Magyarország Zrt.**